ΓΡΑΠΤΗ ΕΡΩΤΗΣΗ E-0447/00

υποβολή: Mara Sornosa Martnez (PSE) προς την Επιτροπή

(24 Φεβρουαρίου 2000)

Θέμα: Υποβάθμιση του περιβάλλοντος τουγροβιότοπου της Πενίσκολα (Βαλένθια) λόγω της εκτέλεσης έργων χρηματοδοτούμενων από την ΕΕ

Στονγροβιότοπο της Πενίσκολα έχει αρχίσει σήμερα η διαδικασία αστικοποίησης και αποξήρανσης, εξαιτίας, μεταξύ άλλων, και της διάνοιξης της οδού Ν-1, της ανανέωσης ακτής 6 χλμ., της κατασκευής νέας παραλίας, καθώς και της δημιουργίας τουριστικών εγκαταστάσεων και γηπέδων γκολφ. Όλα αυτά τα έργα που προβλέπεται να κατασκευασθούν επηρεάζουν άμεσα το περιβάλλον του εν λόγωγροβιότοπου που έχει τεράστια σημασία για τα είδη της χλωρίδας και της πανίδας πουπάρχουν σ' αυτόν.

Οι οικολογικές οργανώσεις κατήγγειλαν την κατάσταση αυτή στα κοινοτικά όργανα χωρίς, μέχρι σήμερα, να λάβουν καμία απάντηση στις καταγγελίες τους, μεταξύ των οποίων αναφέρεται ότι:

- η ζώνη τουγροβιότοπου της Πενίσκολα είναι το φυσικό περιβάλλον αυτοχθόνων ειδών ιχθύων και πτηνών (μερικά από τα οποία συγκαταλέγονται μεταξύ των προστατευόμενων ειδών στη σχετική με τα Πτηνά Οδηγία), θα έπρεπε ως εκ τούτου να χαρακτηρισθεί ζώνη ιδιαίτερου ενδιαφέροντος για το δίκτυο Natura 2000 από τις ισπανικές αρχές,

- το σύνολο των προγραμμάτων που ενεκρίθησαν από τις ισπανικές αρχές δεν συνοδεύτηκαν από την αντίστοιχη δήλωση περιβαλλοντικών επιπτώσεων (δεδομένου ότι θεωρούνται -εξεταζόμενα κεχωρισμένως- ως έργα μικρής εμβέλειας που δεν επηρεάζουν το περιβάλλον και δεν απαιτείται μελέτη περιβαλλοντικών επιπτώσεων για αυτά)

- τα έργα αναμόρφωσης της ακτής χρηματοδοτούνται κατά 85 % από τα κοινοτικά ταμεία,

- η εν λόγω ζώνη εξακολουθεί να χαρακτηρίζεται ως οικοδομήσιμη, παρά τις διάφορες δηλώσεις της Διοίκησης η οποία έχειποσχεθεί να τη χαρακτηρίσει ως προστατευόμενογροβιότοπο, κλπ.

Κατόπιν των ανωτέρω και δεδομένου ότι η Επιτροπή έχει στη διάθεσή της όλα τα στοιχεία που της έχουν καταθέσει οι καταγελούσες οργανώσεις δεν θεωρεί η Επιτροπή ότιπάρχει σοβαρή αντίφαση μεταξύ της προστασίας, μέσω της κοινοτικής νομοθεσίας, ένα φυσικό τόπο η πανίδα του οποίου περιλαμβάνεται στην Οδηγία για τα Πτηνά, και της κατασκευής, με κοινοτικά κεφάλαια, έργων που απειλούν το φυσικό περιβάλλον της ίδιας περιοχής;

Θα είχε την πρόθεση η Επιτροπή να αποστείλει αντιπροσωπεία στον εν λόγωγροβιότοπο προκειμένου να διαπιστώσει εάν οι επιπτώσεις των έργων βλάπτουν το περιβάλλον, όπως καταγγέλλουν οι οικολογικές οργανώσεις;

Δεν θεωρεί η Επιτροπή ότι οι ισπανικές αρχές παρεβίασαν την κοινοτική νομοθεσία διότι δεν έκριναν απαραίτητη την εκπόνηση μελέτης περιβαλλοντικών επιπτώσεων για την εκτέλεση των σχεδίων, αντιμετωπίζοντάς τα κεχωρισμένως και όχι εν τω συνόλω τους;

Απάντηση της κας Wallstrm εξ ονόματος της Επιτροπής

(7 Απριλίου 2000)

Κατ'αρχήν πρέπει να σημειωθεί ότι η περιοχή Marjal de Pescola, η οποία αναφέρεται στην παρούσα γραπτή ερώτηση, δεν έχει χαρακτηρισθεί από τις ισπανικές αρχές ως περιοχή ειδικής προστασίας των πτηνών βάσει του άρθρου 4 της οδηγίας 79/409/ΕΟΚ(1) του Συμβουλίου, της 2 Ιανουαρίου 1979, για

τη διατήρηση των άγριων πτηνών. Ούτε πρόκειται για περιοχή την οποία έχει χαρακτηρίσει η επιστημονική κοινότητα σημαντική για τα πτηνά με βάση τον κατάλογο που εκπονήθηκε 1998, για την Επιτροπή, από τους εθνικούς εμπειρογνώμονες και την Birdlife. Εξάλλου, οι ισπανικές αρχές δεν έχουν συμπεριλάβει την περιοχή αυτή στον εθνικό κατάλογο τοποθεσιών κοινοτικού ενδιαφέροντος ώστε να μπορεί να ενταχθεί αργότερα στο δίκτυο Natura 2000 σύμφωνα με την οδηγία 92/43/ΕΟΚ(2) του Συμβουλίου, της 21ης Μαΐου 1992, για τη διατήρηση των φυσικών ενδιαιτημάτων και της άγριας πανίδας και χλωρίδας.

Η Επιτροπή διαθέτει ωστόσο πληροφορίες ότιπάρχει στην περιοχή αυτή ένα πρωτεύον είδος του Παραρτήματος II της οδηγίας 92/43/ΕΟΚ. Εκεί έχει καταφύγει ένας από τους τέσσερις φυσικούς πληθυσμούς τού Valencia hispanica. Για το λόγο αυτό, η Επιτροπή απευθύνθηκε στις ισπανικές αρχές ζητώντας τους να συμπεριλάβουν την τοποθεσία αυτή στον εθνικό κατάλογο που αναφέρεται στο άρθρο 4 της ανωτέρω οδηγίας 92/43/CEE. Οι ισπανικές αρχές δεσμεύθηκαν να συμπεριλάβουν την τοποθεσία Marjal de Pescola προσεχώς και να κοινοποιήσουν το γεγονός επίσημα.

Σχετικά με την οδηγία 85/337/ΕΟΚ(3) του Συμβουλίου, της 27ης Ιουνίου 1985, για την εκτίμηση των περιβαλλοντικών επιπτώσεων ορισμένων δημοσίων και ιδιωτικών έργων, σημειώνεται ότι το άρθρο 2 της εν λόγω οδηγίας προβλέπει ότι τα έργα που, ιδίως, λόγω της φύσης, του μεγέθους ή της θέσης τους, μπορούν να έχουν σημαντικές επιπτώσεις στο περιβάλλον,ποβάλλονται σε εκτίμηση όσον αφορά τις επιπτώσεις τους πριν δοθεί η άδεια.

Η Επιτροπή έχει πληροφορηθεί τα έργα που αναφέρει το Αξιότιμο Μέλος του Ευρωπαϊκού Κοινοβουλίου από την ανάκριση μιας καταγγελίας και μιας αναφοράς της επιτροπής αναφορών του Ευρωπαϊκού Κοινοβουλίου για το θέμα αυτό. Διευκρινίζεται ότι τα συγκεκριμένα έργα δεν περιλαμβάνονται στα Παραρτήματα της οδηγίας 85/337/ΕΟΚ ούτε στο Παράρτημα II της εν λόγω οδηγίας. Σύμφωνα με το άρθρο 4 παράγραφος 2, τα έργα τα οποίαπάγονται στις κατηγορίες που απαριθμούνται στο Παράρτημα ΙΙ,ποβάλλονται σε εκτίμηση, όταν τα κράτη μέλη κρίνουν ότι το απαιτούν τα χαρακτηριστικά τους.

Οι ισπανικές αρχές δεσμεύθηκαν να λάβουν τα αναγκαία μέτρα ώστε να εξασφαλισθεί ότι τα εν λόγω έργα δεν θα έχουν επιπτώσεις στην τοποθεσία Marjal de Pescola.

Η Επιτροπή παρακολουθεί ούτως ή άλλως την ανάκριση τηςπόθεσης αυτής και,πό την ιδιότητά της ως θεματοφύλακα των Συνθηκών, θα λάβει τα απαραίτητα μέτρα προκειμένου να εξασφαλίσει την τήρηση του κοινοτικού δικαίου στη συγκεκριμένη περίπτωση.

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 175 της 5.7.1985.